Uutisissa: Historiallinen rauhansopimus Lähi-idässä.
Mitä se tarkoittaa juutalaisille Israelin raamatullisilla sydänmailla?
Miksi rukousta tarvitaan enemmän kuin koskaan?
Ja: Jumalan väliintulo.
Libanonilainen pastori lähetti koko henkilökunnan kotiin -
juuri ennen tuhoisaa räjähdystä.
Hän kertoo toimineensa Pyhän Hengen kehotuksesta.
Lisäksi: Radikaali islam Afrikassa.
Nigerian kristityt Isisin ja al-Qaidan kohteena.
Milloin maailma reagoi kansanmurhaan?
KRISTILLISEN MAAILMAN UUTISET
Hei ja tervetuloa uutisten pariin!
Yhdysvaltain presidentti Donald Trump ilmoitti rauhansopimuksesta -
Israelin ja Arabiemiirikuntien välillä.
Sen uskotaan edistävän rauhaa ja hyvinvointia Lähi-idässä.
Sopimus vaikuttaa juutalaisiin, -
jotka asuvat palestiinalaisten hallitsemilla Raamatun mailla.
Sopimuksen nojalla Israel suostuu toistaiseksi pidättäytymään -
Juudean ja Samarian liittämisestä itseensä.
Israelin pääministeri Benjamin Netanjahu sanoo, -
ettei hän aio luopua alueliitoksista eikä Israelin oikeudesta maahan.
Samaa korosti myös USA:n Israel-lähettiläs David Friedman.
Pitää muistaa, että olemme laatineet rauhansuunnitelman.
Siinä todetaan, ettei Juudeassa ja Samariassa asuvia juutalaisia -
ikinä pyydetä jättämään kotiaan.
Liput, jotka liehuvat Siilon, Betelin, Hebronin -
ja Gush Etsionin yllä tänään, -
liehuvat huomenna, ylihuomenna ja ikuisesti. Uskomme niin.
Messiaanisille ja ortodoksijuutalaisille Raamatun sydänmaat ovat tärkeitä.
Mitä sanot heille?
Jatketaan aloittamaamme työtä. Mielestäni sillä on valtava potentiaali.
Emme ole hylkäämässä alueiden itsemääräämisoikeutta.
Me kaikki luemme samaa Raamattua. Ortodoksijuutalaiset ja kristityt.
Kuningas Daavid oli suurin soturi juutalaiskansan historiassa.
Hän sanoo Psalmin 120 lopussa: -
"Minä pidän rauhan... he ovat sotaan valmiit."
Meidän pitää pyrkiä rauhaan. Se on ensisijaista.
Olemme sen velkaa lapsillemme ja lastenlapsillemme.
Israelin raamatullista aluetta, jonka Jumala antoi juutalaisille, -
ei olla millään tavalla hylkäämässä.
Lähi-idän asiantuntija Joel Rosenbergin mukaan -
sopimus saattaa rohkaista muitakin maita tunnustamaan Israelin.
Hän kuitenkin varoittaa, ettei Iran aio vain istua hiljaa muutosten keskellä.
Sopimus saa Iranin räjähtämään.
Kristittyjen pitää rukoilla, ettei se ala räjäytellä mitään kirjaimellisesti.
Iran voi yrittää häiritä uutta sopimusta terrori-iskuilla, Rosenberg sanoo.
Sitten Lähi-idän toiseen kriisipesäkkeeseen Libanoniin.
Beirutilainen pastori kiittää Jumalaa ennakkotuntemuksesta, -
joka hänen mukaansa pelasti seurakuntalaisten hengen.
Pastori Said Deeb koki kehotuksen lähettää kaikki kotiin ennen aikojaan.
Hän oli huolissaan koronasta, mutta jotain pahempaa oli tulossa.
34 seurakuntalaista ja 240 lasta -
kokoontuu seurakunnan tiloissa joka päivä.
Tilat ovat aivan räjähdyspaikan tuntumassa.
Räjähdys paiskasi ikkunalasit huoneen poikki.
Ne repivät kaiken edeltään. Kukaan ei olisi selvinnyt hengissä.
Meillä on Skype-yhteys pastori Saidiin. Kiitos, että tulit mukaan.
Kiitos, että pääsin mukaan.
Kerroit, että päivänä, jona Beirutin satamassa räjähti, -
sinä kuulit Pyhän Hengen äänen. Mitä Hän sanoi?
Kokoonnuimme rukoilemaan klo 13.
Rukoilemme aina illan opintopiirien puolesta.
Meillä on myös keskus, -
jossa järjestämme ohjelmaa syyrialaispakolaisten lapsille.
Opetuslapsiryhmissämme käy paljon pakolaisia.
Joka huone on kokouskäytössä. Paikalla on aina 34 työntekijää.
Minuun iski hirveä huoli. En tiennyt, mistä se johtui.
Olin tosi rauhaton. En osaa selittää sitä.
Minusta tuntui, että pian tapahtuu jotain tosi pahaa.
Aloimme rukoilla ja rukoilla, mutta emme saaneet läpimurtoa.
En tiedä, miksi olin niin epäkohtelias, mutta käskin kaikki kotiin.
Käskin sulkea keskuksen.
He kysyivät: "Miksi? Meillä on kokouksia."
"Tulimme kaukaa, ja nyt käsketään kotiin."
Sanoin: "En tiedä. Menkää kotiin. Tulkaa taas sunnuntaina."
Oli tiistai-iltapäivä. - Luojan kiitos.
Mitä mielessäsi liikkui, kun koit Herran käskevän kaikkia lähtemään kotiin?
En tiedä, mitä koin. Tunsin vihaa ja surua.
En tiennyt, mitä se oli.
Mutta se oli hyvin vahva tunne.
Kuin Pyhä Henki oli sanonut: "Menkää! Menkää! Menkää!"
Sanoin: "Menkää kaikki kotiin. Sammuttakaa tietokoneet."
Pakotin heidät lähtemään.
He sanoivat: "Meidän piti tehdä ja jakaa ruokaa pakolaisille ja köyhille."
Sanoin: "Perukaa kaikki. Pankaa ruoka jääkaappiin."
He ajattelivat minun seonneen.
He eivät tienneet enkä minä tiennyt, että se oli Pyhä Henki.
Sanoin: "En tiedä, miksi. Lähtekää."
Kerroit, että räjähdys paiskasi seinän käytännössä sisään -
ja että jos lapset olisivat olleet huoneessa, he olisivat kuolleet.
Millaisia vahinkoja luokkahuoneet kärsivät?
Ihmiset alkoivat lähettää kuvia tiloistamme. Minä järkytyin.
Auditorion, seurakunnan ja tilojen rakentaminen kesti 12 vuotta.
Kaikki 12 vuoden aikana rakentamani oli tuhoutunut.
Katot, lamput, taulut, ovet olivat murskana lattialla.
Ovet olivat irti karmeineen. Ikkunat. Lasinsiruja.
Alumiinikarmit ja kaksinkertaiset ikkunat.
Kaikki ikkunat lensivät sisään karmeineen.
Karmitkin irtosivat. Se on kamalaa.
Räjähdyksessä kuoli ainakin 200 ihmistä.
Loukkaantuneita on tuhansia. Monilta meni koti.
Miten seurakuntanne auttaa beirutilaisia?
Pidän sitä isona ihmeenä. Luulin, että kuolleita olisi 10 000.
Luku tuntuu tosi vähäiseltä, kun näkee tuhon laajuuden.
On uskomatonta, että kuolleita on vain 150―200.
300 000 ihmistä menetti kotinsa. Heillä ei ole yösijaa.
Noin 100 000 lasta on vailla majapaikkaa.
Armeija yrittää pystyttää telttoja ja muuta.
Varhain toisena aamuna aloimme siivota.
Ajattelin, että kaikkien on nälkä. Päätin, että siivotaan ensin keittiö.
Teimme niin. Aloimme tehdä voileipiä ja lämpimiä aterioita jaettavaksi.
Niinpä me siivosimme samalla, kun ruokimme yhteisömme köyhiä.
Tarpeita oli niin runsaasti, ettei oikein tiennyt, mistä aloittaa.
Kaikkialta Libanonista tuli ihmisiä auttamaan raivaamisessa.
Aloimme jakaa ruokaa, voileipiä ja vettä.
Olemme jatkaneet ruokajakelua yhteisössämme kuten ennenkin.
Tänään jaoimme 400 lämmintä ateriaa.
Herkullista leikkelettä ja perunapyreetä.
Lisäksi 500 voileipää -
ja tuhansia vesipulloja. Teemme tätä joka päivä.
Kiitän Jumalaa Kristus-ruumiista.
Saan puheluja ympäri maailmaa viidestä maanosasta. Amerikasta, -
Euroopasta, Singaporesta, Saksasta, Sveitsistä, Britanniasta.
Seurakunnalle lähetetään rahaa pankkimme ja tilimme kautta.
Aloitamme uskossa raivaamisen ja ruoanlaiton.
Laitamme välittömästi jakoon jokaisen pennin, jonka saamme.
Kiitos Jumalan, tottelit Pyhän Hengen ääntä.
Monen henki pelastui. Nyt autatte muita, samalla kun jälleenrakennatte.
Kiitämme Jumalaa todistuksestasi. Kiitos Jumalan olet elossa -
ja pystyt kertomaan tapahtumista ja Jumalan hyvyydestä. Siunausta!
Jumalan siunausta! Kiitos.
Ihmeellinen kertomus.
Tuhoisa räjähdys järkytti Beirutia ja Libanonia.
Kristillinen tv-kanava yrittää lievittää kärsimystä -
jakamalla humanitaarista apua ja toivon sanomaa.
Lähi-idän kirjeenvaihtaja Julie Stahl.
Kun sienipilvi repi Beirutia, -
kristillinen arabiankielinen SAT-7-kanava riensi apuun.
Aloimme rukoilla lähetyksissä ihmisten turvallisuuden, -
omaisiaan menettäneiden ja hallitusasemassa toimivien puolesta.
Jumala avatkoon heidän silmänsä, jotta ihmiset saavat avun kurjuuteen.
SAT-7:n George Makeen kertoo, että kanava lähettää suoria ylistysohjelmia-
ja miettii samalla auttamistapoja.
Torstaina ohjelmassa ihmiset rukoilivat ja ylistivät -
ja keskustelivat, mistä tällaisen tuskan keskellä löytyy toivo.
SAT-7-studio kilometrien päässä satamasta selvisi vähäisin vaurioin.
Melkein kaikkien työntekijöiden asunto vaurioitui. Silti he auttavat muita.
He raivaavat aluetta ja jakavat ruokaa ja vettä.
He rukoilevat ihmisten puolesta ja tukevat heitä.
Suunnitteilla on Toivoa Libanonille -kampanja.
Kampanja aikoo kahden viikon ajan rukoilla tarkalleen räjähdyshetkellä.
Juliana Sfeir raportoi paikan päältä Beirutista, -
ettei edes 15-vuotisen sisällissodan aikana ollut mitään tällaista.
He ovat menettäneet toivon poliitikkoihin ja tulevaisuuteen.
Rukoilkaa, ettei syty uutta sisällissotaa.
Rukoilkaa, ettei tule maastamuuttoa. Monet nuoret haluavat lähteä.
Rukoilkaa SAT-7:n puolesta täällä, että olisimme parantava toimija.
SAT-7 näkyy 30 miljoonalle ihmiselle Lähi-idässä ja Pohjois-Afrikassa
Se julistaa evankeliumia arabiaksi, farsiksi ja turkiksi.
Koskettavinta oli se, millaista rukousta, sympatiaa ja tukea -
tuli ulkomailta egyptiläisiltä, jordanialaisilta, syyrialaisilta.
Monet sanoivat: "Kärsimme kanssanne. Olette meille tärkeitä."
Monet alkoivat korjata fyysisiä vaurioita.
SAT-7 keskittyy syvemmälle, Makeen sanoo.
On tärkeämpää rakentaa ihmisten potentiaalia ja luottamusta tulevaan -
kuin pelkästään rakennuksia.
Toivon ja rukoilen, että voimme ohjelmillamme auttaa siinä.
Makeen toivoo, että Libanon jälleenrakennetaan -
ja siitä tulee valo arabimaailmalle.
Julie Stahl, Jerusalem.
Tulossa: Pesäkkeistään Lähi-idästä ajetut Isis ja al-Qaida -
voimistuvat Afrikassa ja toteuttavat kansanmurhaa kristittyjä vastaan.
Elämä on parempaa, kun nukkuu hyvin.
Hanki ilmainen Protect Your Sleep -dvd tai kirja.
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Elämä ― tarkoitettu elettäväksi täydelleen.
Jeesus sanoi: "Olen tullut antamaan elämän, -
elämän ja yltäkylläisyyden."
Elämän perheessä ja talousasioissa.
Elämän kehossa, mielessä ja hengessä.
Elämän arjessa.
Kotisivuillamme osoitteessa CBN.com otamme Jeesuksen sanat todesta.
Haluamme auttaa löytämään elämän.
Elä täyttä elämää.
CBN.com.
Kristityt eri puolilla Pohjois-Afrikkaa ovat viime viikkoina joutuneet -
pääosin islamistien terrorikampanjan kohteeksi.
Useita satoja kristittyjä on kuollut iskuissa -
ainakin kolmessa maassa Etelä-Sudanista Kameruniin.
Yksi maa, jossa kristityt kohtaavat vakavaa uhkaa, on Nigeria.
Totta. Muslimimilitantit yrittävät kaataa hallintoa ja hävittää kristityt.
Ihmisoikeusryhmät patistavat Valkoista taloa toimiin.
Kenraali USA:n Afrikan-operaatioista vastaavasta päämajasta varoittaa, -
että Syyriasta ja Irakista ajetut al-Qaida, Isis ja muut terroriryhmät -
yrittävät vallata osia Afrikan runsasväkisimmästä maasta.
Kenraalimajuri Dagvin Anderson sanoo, että niiden tähtäimessä -
ovat etenkin Nigerian etelä- ja luoteisosat.
USA jakaa Nigerialle nyt tiedustelutietoa.
Tiedustelutiedon jakaminen on elintärkeää.
Kerromme Nigerian hallinnolle terroristien liikkeistä.
Terroristit haluavat tehdä Nigeriasta muslimimaan -
ja pakottaa kristityt eli puolet maan asukkaista lähtemään tai kääntymään.
Kristityt ovat tähtäimessä. Heidän kimppuunsa käydään.
Luvut ovat hätkähdyttäviä.
6. elokuuta tapettiin 22 kristittyä -
neljässä syrjäkylässä Kadunan osavaltiossa.
24. heinäkuuta 21 kuoli, lukuisia loukkaantui -
ja kristittyjen koteja tuhottiin.
19. heinäkuuta 19 ihmistä kuoli, -
kun hyökkääjät iskivät tuliasein ja viidakkoveitsin hääjuhlaan.
Lista jatkuu.
Käynnissä on kansanmurha, sanovat johtavat ihmisoikeusryhmät.
Viimeksi kuluneen 20 vuoden aikana kristittyjä vastaan on tehty -
valtava määrä iskuja. Niissä on murhattu 50 000―70 000 ihmistä.
Voimakkain terroriryhmä oli pitkään Boko Haram.
Se yrittää kaataa hallinnon ja perustaa islamilaisen valtion.
Kohteena ovat kristityt ja maltilliset muslimit. Se ajaa kovan linjan islamia.
Se pyrkii perustamaan kalifaatin.
Se haluaa kitkeä Nigeriasta ja Länsi-Afrikasta -
lännen vaikutuksen kokonaan.
Nyt alueella on uusi toimija.
Islamilainen pohjoinen kohtaa kristityn etelän Nigerian keskivyöhykkeellä.
Islaminuskoisista fulaneista koostuva terroriryhmä tappaa tuhansia kristittyjä
Fulanipaimentolaiset hakkasivat yli 1 400 kristittyä kuoliaaksi -
tammi―heinäkuussa 2020.
Sekulaari media on usein puolueellinen.
Se yrittää esittää tapahtumat heimo- konfliktina eikä noteeraa uskontoa.
Nigerian muslimipresidentti ei ole juurikaan yrittänyt hillitä terroria.
Poliisi ja armeija koostuvat pääosin muslimeista.
Tekijöitä ei oteta kiinni eivätkä he joudu syytteeseen.
Turvallisuusjoukot vastaavat hitaasti.
Hyökkäys voi jatkua koko päivän, eikä ketään näy.
Usein hallinto suojelee tekijöitä.
Apua ei ole näköpiirissä, ja iskuja on lähes päivittäin.
Johtavat katolilaispiispat kehottavat kristittyjä itsepuolustukseen.
Aktivistit pyytävät Valkoista taloa -
nimittämään erikoislähettilään Nigerian kristittyjen tueksi.
Maailman täytyy painostaa Nigeriaa taloudellisesti ja pakotteilla.
Pitää antaa viisumikielto virkamiehille, jotka ovat vastuussa vääryyksistä -
ja jotka eivät pane terroria kuriin. Ilman näitä toimia mikään ei muutu.
International Christian Concern ICC auttaa yli 3 000:ta kristittyä, -
jotka ovat menettäneet yrityksensä, kotinsa, maatilansa tai maansa.
Järjestöllä on yhteisömaatiloja, jotka auttavat uhreja pääsemään jaloilleen.
He saavat työpaikan. Perhe saa ruokaa. He saavat tulevaisuuden.
Lapset voivat jatkaa koulunkäyntiä. Toivo palautuu.
Kyse ei ole vain taloudesta vaan yhteisöstä.
Se kattaa kaiken: emotionaalisen, fyysisen ja psyykkisen elämän.
ICC ja monet muut ryhmät yrittävät tuoda toivoa Nigerian kristityille.
Niin tuovat.
Tulossa: Uusi todiste Raamatun selonteolle Daavidista.
Miten hän juksasi vihollisia?
Isi?
Montako viisisenttistä on dollarissa? - Kaksikymmentä.
Miten linnut lentävät?
Vahvistaako maito luitani?
Kun kuolemme, menemmekö taivaaseen?
Osaatko vastata elämän tärkeimpään kysymykseen?
Klubi 700 tarjoaa keskusteluapua puhelimitse.
Katso uutisia, juttuja yksinoikeudella ja ohjelmia terveydestä viihteeseen.
CBN-uutiskanava ― luotettavia näkökulmia -
ja raportteja ympäri maailman.
Innoittavia ohjelmia ja kertomuksia toivosta -
kristillisestä näkökulmasta.
CBN News Channel ― luotettava näkökulma.
Lataa sovellus tai katso kotisivuiltamme.
Hei! Olen tri David Perlmutter, neurologi ja bestseller-kirjailija.
Eikö olisi kiva saada lisää energiaa, vähentää aivosumua -
ja hidastaa aivosairautta? Nyt se on mahdollista.
Kerron kollegojeni kanssa Protect Your Brain -dvd-levyllä, miten.
Tilaa "Protect Your Brain" -dvd ilmaiseksi CBN-kanavalta.
Mukana neurotieteen ja aivoterveyden asiantuntijoita.
Vaikka olisit aiemmin epäonnistunut, pystyt tähän.
Opit yksinkertaisia keinoja pitää aivot nuorina ja terveinä.
Paranna muistia. Löydä suoliston ja aivojen yhteys.
Tilaa levy ilmaiseksi CBN.com-osoitteesta -
tai puhelimitse ruudun numerosta.
Jos haluat parantaa elämänlaatuasi, hanki tämä dvd-levy tänään.
Hei taas! Arkeologinen löytö suoraan Raamatun lehdiltä -
valaisee ainutlaatuisesti kuningas Daavidin elämää.
Rakastan kuningas Daavidia. Emily Jones jatkaa Jerusalemista.
ISRAELIN UUTISKATSAUS
Tervetuloa seuraamaan katsausta Israelin ja Lähi-idän tapahtumiin.
Israelissa voi olla edessä taas uudet vaalit.
Poliittinen epävakaus uhkaa hajottaa hallituksen.
Israelin yhteishallitus muodostettiin vain neljä kuukautta sitten.
Pääministeri Benjamin Netanjahu ja hallituskumppani Benny Gantz -
riitelevät maan budjetista. Ellei sopua synny 25. päivään mennessä, -
edessä on neljännet vaalit kahden vuoden sisällä.
Yhtenäisyyttä on ainoastaan hallituksen nimessä.
Hallitus ei ole kolmena kuukautena juuri kyennyt yhteistyöhön.
Samaan aikaan tuhannet protestoivat Netanjahun hallitusta vastaan.
Lisäksi maa yrittää hillitä koronaviruksen toista aaltoa.
Internetissä leviää video kirkosta, -
jossa oli käynnissä jumalanpalvelus Beirutin räjähdyksen hetkellä.
Kesken messun valot sammuivat, maa vavahteli ja lasit lensivät sisään.
On ihme, että kaikki selvisivät hengissä, sanoo kirkon johtaja.
Se oli Jumalan armoa. Hän oli kanssamme.
Tuhosta voisi päätellä, ettei kukaan selvinnyt.
Lasia ja rautaa sinkosi pitkin salia.
Kirkko avasi ovensa vain päiviä myöhemmin.
Seurakuntalaiset sanoivat, että usko antaa rohkeutta palata tuhon keskelle.
Ensimmäinen Samuelin kirja kertoo, miten Daavid pakeni Saulia Siklagiin.
Nyt arkeologit uskovat löytäneensä kaupungin.
Tutkijoiden mukaan sijainnin puolesta puhuvat maantiede ja historia.
Raamattu: Daavid pakeni tänne 600 miehen kanssa. Sitten alue tuhoutui.
Arkeologit ovat löytäneet kymmeniä astioita tuolta ajalta 3 000 v:n takaa.
Olemme paikan itäpuolella. Löytö on suurenmoinen.
Tässä ovat kammiot, joista keramiikka löytyi.
Astiat olivat tuhosta huolimatta ehjiä.
Täältä keräsimme siemenet radiohiiliajoitusta varten.
Olemme ajoittaneet paikan kuningas Daavidin aikaan.
Tutkijat uskovat löytävänsä lisää kohteita Daavidin ja Raamatun tueksi.
Lisää uutisjuttuja Jerusalem Dateline -ohjelmassa sivulla cbnnews.com.
Kiitos. Nyt pienelle katkolle.
Kuuntele CBN:n Southern Gospel -radiokanavaa.
Soitamme bluegrassin, klassisen gospelin ja etelän gospelin suosikkeja,
kuten Gaithereita, Crabbin perhettä ja Mountain Faith -yhtyettä.
Kotoisia sävelmiä -
CBN:n Southern Gospel -kanavalla osoitteessa CBNradio.com.
Pastorit saarnaavat evankeliumia tuoreella ja pelottomalla tavalla.
Liity Next Gen Voices -ohjelman seuraan joka viikko.
Näet, että Jumala muuttaa sukupolvemme.
Profetia tuhansien vuosien takaa...
"Olette maailman valo."
...on täyttymässä.
"To Life" -dvd kertoo, miten. Tilaa tuote ruudun numerosta.
Velvollisuutemme on auttaa muita eri puolilla maailmaa.
Lähetämme kehutun dokumentin 10 dollarin lahjoitusta vastaan.
Tilaa dvd puhelimitse tai kotisivuiltamme.
Hoidan ihmistä -
taustaan, uskontoon ja etnisyyteen katsomatta.
Se on tehtäväni.
Israelin kansa täyttää profetiaa...
Historiaa kirjoitetaan. Haluan olla mukana.
...osaamisellaan -
Afrikka, Aasia, Etelä-Amerikka, Itä-Eurooppa.
...ja rakkaudellaan.
Tätä teemme. Tämä olemme.
Tilaa "To Life" (Elämään) puhelimitse tai kotisivuilta.
Lopuksi: välillä hyviä uutisia amerikkalaiskaupungeista, -
joita ovat repineet mellakat ja väkivalta.
Sadat kokoontuivat Bethel Musicin Sean Feuchtin ylistystapahtumaan -
puistoon Seattlessa rukoilemaan ja ylistämään.
Miehiä, naisia ja lapsia antoi elämänsä Jeesukselle.
Väkivaltaiset protestoijat yrittivät hiljentää ylistyksen, -
mutta Feucht ja muu väki vain jatkoi.
Protestoijat yrittivät pelotella väkeä, -
mutta ylistys kosketti häiriköitä, uskoo Feucht.
Ihmisiä kävi kasteellakin.
Tässä kaikki tältä viikolta. - Näkemiin. Jumalan siunausta!
Suomennos: Marianne Tenetz